SØKNAD OM PARKERINGSTILLATELSE FOR FORFLYTNINGSHEMMEDE

Saken har vært til behandling i Utvalget for slike saker den \*. Tilstede på møtet var kommunelegen, 1 representant for Rådet for funksjonshemmede og representanter fra Parkering/Transport.

*Ifølge forskrift om parkering for forflytningshemmede kan det gis parkeringstillatelse til passasjer som har særlig behov for parkeringslettelser i samband med bosted, arbeid og/eller annen ofte forekommende aktivitet fordi, vedkommende ikke kan gå eller har store vansker med å bevege seg over noen lengde. jfr. § 2 b.*

**Vedtak:**

Vi beklager å måtte meddele deg at vi ut i fra de innsendte opplysninger ikke finner grunnlag til å innvilge søknaden som *passasjer*, etter gjeldende Forskrift om parkering for forflytnings­hemmede.

Et moment i vurderingen vil være om søkerens problem kan løses på en annen måte enn ved tildeling av parkeringstillatelse.

Det må også oppgis et *særlig* parkeringsbehov da det er parkeringsbehovet som i stor del avgjør om man får innvilget slik tillatelse. Det er 2 kriterier som må være oppfylt for å få innvilget tillatelse. Det *medisinske* kriteriet og *parkeringsbehovet*. Søker må oppgi konkrete steder der han/hun har et *særlig* parkeringsbehov og ikke et behov som alle andre har. Det er også viktig å si noe om hyppigheten, det vil si oppgi hvor ofte man besøker de oppgitte stedene.

**Utvalgets vurdering av saken:**

I henhold til gjeldende Forskrift om parkeringstillatelse for forflytningshemmede stilles det strengere krav til en som er *passasjer* fordi forflytningshemmede *førere* vil kunne være i en vanskeligere situasjon, og vil kanskje ikke få utført sine gjøremål dersom spesialplassene er opptatt av motorvogner med funksjonsfriske førere. *Noen grupper forflytningshemmede vil også med sjåfør/ledsager kunne komme seg fra vanlige parkeringsplasser til bestemmelsessted for eksempel blinde og personer i rullestol.*

Dersom passasjeren sitter i rullestol som krever at det nyttes rullestolheis eller skinner for å komme inn og ut av kjøretøyet, og/eller det er behov for å nytte brede rullestolplasser for å komme inn og ut av kjøretøyet, er kriteriene for å få parkeringstillatelse tilfredsstilt.

Mange med gangproblemer vil ha behov for parkeringslettelser, dessverre er det ikke mulig å imøtekomme alle disse behovene. Tildeling av parkeringstillatelse foretas etter en streng og skjønnsmessig vurdering med sikte på å tildele det begrensede antall parkeringsplasser for forflytningshemmede i kommunen, til de søkere som har størst behov.

Det er slik at kortest mulig opphold for av- og påstigning (av- og pålessing) ikke regnes som parkering etter trafikkreglene og skiltforskriftene. Det vil si at av- og påstigning kan foretas av alle på steder hvor det er parkeringsforbud (men ikke på steder hvor det er stanseforbud). Kortest mulig opphold for av- og påstigning omfatter også den tid som går med til å hjelpe den forflytningshemmede inn til bestemmelsesstedet, når hjelp er nødvendig og bilen snarest mulig flyttes.

Vi siterer: ”Forflytningshemmede passasjer vil i stor grad ha et langt større potensial i det å bli satt av på lovlige plasser fordi føreren av bilen kan flytte bilen etter at avstigningen er foretatt. Det er således ikke slik at bekvemmelighet for føreren av den forflytningshemmede skal telle”

Ordlyden i forskriften § 2 a og b er like for både fører og passasjer, men i kommentarene til forskriften stilles det strengere krav til passasjer for å få innvilget slik tillatelse.

Vi gjør oppmerksom på at det ikke er behovet for å nytte motorvogn, men behovet for parkeringslettelser som skal legges til grunn. Parkeringstillatelsen er ikke ment som noen økonomisk støtteordning. Det at det gis økonomiske fordeler (for eksempel gratis parkering på offentlige avgiftsbelagte plasser og gratis passering i bomringer) til personer om har fått utstedt parkeringstillatelse, er noe som ikke påvirker behandlingen av søknaden.

Skulle det eventuelt komme nye opplysninger, kan saken tas opp til ny vurdering.

Vi gjør oppmerksom på at eventuell klage over vedtaket må fremmes til den kommunale klagenemnden. Klagen sendes via Parkering/Transport innen 3 uker fra mottakelse av dette brevet.